คณะกรรมการนโยบายการเงิน (กนง.) ยังคงอัตราดอกเบี้ยร้อยละ 1.50 ต่อปี มองเศรษฐกิจยังคงขยายตัวต่อเนื่อง
นายจาตุรงค์ จันทรังษ์ เลขานุการ คณะกรรมการนโยบายการเงิน(กนง.) ได้เปิดเผยผลการประชุมว่า เศรษฐกิจไทยในภาพรวมยังคงขับเคลื่อนไปข้างหน้าได้ต่อเนื่อง จากแรงส่งของภาคการส่งออกที่ได้รับอาณิสงค์ของกำลังซื้อในต่างประเทศ รวมไปถึงการย้ายฐานการผลิตในบางอุตสาหกรรมเข้ามาในไทย ทำให้ขยายตัวได้มากกว่าที่ประเมินไว้ / การบริโภคภาคเอกชน ยังขยายตัวได้ต่อเนื่องจากการการจ้างงานที่ปรับตัวดีขึ้น แต่เป็นไปในลักษณะค่อยเป็นค่อยไป จากหนี้ภาคครัวเรือนที่อยังอยู่ในระดับสูง /การลงทุนภาคเอกชน มีแนวโน้มขยายตัว จากโครงการต่างๆของภาครัฐที่มีความชัดเจน แต่อย่างไรก็ตามการใช้จ่ายภาครัฐ ยังคงมีความเสี่ยงจากการเบิกจ่ายที่ล่าช้ากว่าที่ประเมินไว้ /ส่วนการท่องเที่ยวที่เคยเป็นแรงขับเคลื่อนเศรษฐกิจมาโดยตลอดควบคู่ไปกับภาคการส่งออก ปัจจุบันมีแนวโน้มขยายตัวต่ำกว่าที่ประเมินไว้ จากเหตุการณ์เรือของนักท่องเที่ยวล่มที่จังหวัดภูเก็ต 
    สำหรับอัตราเงินเฟ้อทั่วไป มีแนวโน้มใกล้เคียงกับที่ประเมินไว้ โดยเฉลี่ยทั้งปีอยู่ในกรอบเป้าหมาย ทั้งนี้เพื่อให้เศรษฐกิจไทยเติบโตได้อย่างต่อเนื่อง ตามเป้าหมายที่ตั้งเป้าไว้ ที่ประชุม กนง. จึงมีมติ 6 ต่อ 1 ให้คงอัตราดอกเบี้ยนโยบายไว้ที่ร้อยละ 1.5 ต่อปี ซึ่งการคงอัตราดอกเบี้ยอย่างต่อเนื่องเห็นได้ชัดว่า 9 เดือนที่ผ่านมาทำให้กำลังซื้อของผู้บริโภคระดับกลางถึงระดับบน ขยายตัวได้อย่างชัดเจน